Last saved by: Šveda Pavol

OKRESNÁ PROKURATÚRA VRANOV NAD TOPĽOU 
Nám. Slobody 5, 093 80 Vranov nad Topľou

Číslo: Pv 428/15/7713-17	Vranov nad Topľou 03.01.2017 
EEČ: 2-61-4-2017
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 2 písmeno e Trestného zákona
Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: nezamestnaný
väzba: nie
ktorý je trestne stíhaný pre trestný čin:
-	prečin: krádež podľa § 212 odsek 2 písmeno e Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 20.7.2015, spisová značka Pv 428/15/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený v dobe od XXXXX hod. dňa XXXXX v rodinnom dome v obci XXXXX, okr. XXXXX, neoprávnene bez platnej zmluvy o dodávke a pripojení odoberal elektrickú energiu a to tak, že napojil na hlavné NN vedenie vodič CY - 2,5 mm2, kde následne druhý koniec vodiča napojil do elektroinštalácie rodinného domu v jeho zadnej časti do vývodu po demontovanej zásuvke a takto oživil elektroinštaláciu rodinného domu a používaním spotrebičov v domácnosti odoberal bez merania elektrickú energiu, čo bolo zistené dňa XXXXX v čase o XXXXX hod. pracovníkom inšpekcie sieťových pripojení ISP XXXXX XXXXX., ktorý na mieste vykonal kontrolu, pričom obvinený svojím konaním spôsobil škodu pre spoločnosť XXXXX, a.s. XXXXX, XXXXX, vyčíslenú podľa znaleckého posudku v sume XXXXX Eur..
Uznesením prokurátora Okresnej prokuratúry XXXXX zo dňa 20.7.2015, spisová značka Pv 428/15/7713, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením prokurátora zo dňa 20.07.2015 číslo 428/15/7713-6 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX, vedené za prečin krádeže podľa § 212 ods. 2 písm. e) Trestného zákona na skutkovom základe, ako je uvedené vo výrokovej časti uznesenia prokurátora. 
Obvinenému bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 01.12.2015. skúšobná doba uplynula dňa 01.12.2016. 
          Dozorujúci prokurátor po skončení skúšobnej doby vyžiadal aktuálny odpis z registra trestov, z evidencie priestupkov a správy o povesti.  Bolo zistené, že obvinený počas skúšobnej doby žil riadnym životom, pretože nemá novší záznam v registri trestov, v evidencii priestupkov a v mieste bydliska sa správa slušne.  
            V zmysle § 217 ods. 1, ak obvinený v priebehu skúšobnej doby viedol riadny život a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.
            Vzhľadom na vyššie uvedené, som rozhodol tak, ako je obsahom výrokovej časti tohto uznesenia.
   
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Šveda
prokurátor